**Deloksen arkeologinen museo** (kreik. Αρχαιολογικό Μουσείο Δήλου, *Archaiologikó Mouseío Dílou*; myös *Díloksen arkeologinen museo*) on arkeologinen museo Deloksen saarella Kreikassa saaren arkeologisen alueen yhteydessä. Se esittelee saarelta löydettyä pääosin antiikin aikaista esineistöä.

Museo on perustettu vuonna 1904 Deloksen kaivausalueen museoksi. Museorakennusta on laajennettu huomattavasti vuosina 1931 ja 1972. Nykyisin museossa on yhdeksän näyttelysalia. Museorakennus sijaitsee arkeologisen alueen itälaidalla.

Kokoelmat
---------

Museon saleista kuusi on keskittynyt saarelta löydettyjen veistosten ja reliefien esittelyyn. Lisäksi kahdessa salissa on keramiikkaa esihistorialliselta ajalta hellenistiselle kaudelle ja yhdessä saaren yksityisasunnoista löydettyä esineistöä. Esineisiin lukeutuu muun muassa veistoksia arkaaiselta kaudelta alkaen; temppeleiden ja muiden rakennus koristeosia; hautapatsaita ja -kiviä 600-luvulta eaa. 1. vuosisadalla eaa.; keramiikkaa 2000-luvulta eaa. 1. vuosisadalle eaa.; koruja ja erilaisia pieniä esineitä, mukaan lukien fallisia esineitä; sekä lattiamosaiikkeja ja seinämaalauksia 100-luvulta ja 1. vuosisadalta eaa.

Merkittävimpiin esineisiin kuuluvat muun muassa mykeneläistä sotilasta esittävä norsunluinen laatta ajalta 1400–1200 eaa.; naksoslaisten lahjoittamat leijonapatsaat Leijonaterassilta (jossa ovat nykyisin kopiot) arkaaiselta kaudelta noin ajalta 620–600 eaa.; samoin arkaaiselta kaudelta olevat kuros- ja kore-veistokset; Boreasta ja Oreithyian sieppausta esittävä veistos 400-luvulta eaa.; Dioskuridesta ja Kleopatraa esittävät marmoriveistokset vuodelta 138 eaa.; sekä gallialaisten kilpien päälle astuvaa Apollonia esittävä veistos kelteistä Delfoissa saadun voiton (279/278 eaa.) kunniaksi 100-luvulta eaa.

* Mykeneläisen, geometrisen ja arkaaisen kauden kokoelmaa.Mykeneläisen, geometrisen ja arkaaisen kauden kokoelmaa.
* Arkaaisten veistosten kokoelmaa.Arkaaisten veistosten kokoelmaa.
* Meloslainen amfora, n. 620–600 eaa.Meloslainen amfora, n. 620–600 eaa.
* Leijonapatsaat, n. 620–600 eaa.Leijonapatsaat, n. 620–600 eaa.
* Artemisionin leijona, n. 450 eaa.Artemisionin leijona, n. 450 eaa.
* Boreas ja Oreithyia, 421–417 eaa.Boreas ja Oreithyia, 421–417 eaa.
* Hermi, Hermes Propylaios, 341–340 eaa.Hermi, Hermes Propylaios, 341–340 eaa.
* Apollon ja gallialaiset kilvet, 100-luku eaa.Apollon ja gallialaiset kilvet, 100-luku eaa.
* Naisen rintakuva, 1. vuosisata eaa.Naisen rintakuva, 1. vuosisata eaa.
* Mosaiikki Naamioiden talosta.Mosaiikki Naamioiden talosta.
* Ratsastajaa esittävä seinämaalaus.Ratsastajaa esittävä seinämaalaus.
* Kivinen fallos votiivipiirtokirjoituksella.Kivinen fallos votiivipiirtokirjoituksella.

Lähteet
-------

1. 1 2  Αρχαιολογικό Μουσείο Δήλου: Ιστορικό Υπουργείο Πολιτισμού και Αθλητισμού. Viitattu 16.5.2016.
2. 1 2 3  Αρχαιολογικό Μουσείο Δήλου: Περιγραφή Υπουργείο Πολιτισμού και Αθλητισμού. Viitattu 16.5.2016.
3. 1 2  Archaeological Museum of Delos *Greek Travel Pages*. Viitattu 16.5.2016.
4. 1 2  Archaeological Museum of Delos *Ancient Greece*. Viitattu 16.5.2016.

Aiheesta muualla
----------------

* Kuvia tai muita tiedostoja aiheesta **Deloksen arkeologinen museo** Wikimedia Commonsissa